Vòl Idantite Ak 

Nimewo Sekirite 

Sosyal Ou
www.socialsecurity.gov

Vòl idantite se youn nan krim ki gaye 

pi vit nan Lamerik la. Lè yon moun 

malonèt gen nimewo Sekirite Sosyal ou, vòlè 

a ka itilize li pou li jwen lòt enfòmasyon 

pèsonèl sou ou. Pifò tan, vòlè idantite yo 

itilize nimewo ou ak bon kredi ou pou aplike 

pou plis kredi sou non ou. Apre sa, yo itilize 

kat kredi epi yo pa peye bòdwo yo. Ou pa 

konnen anyen de moun ki itilize nimewo 

ou jouk kredi ou bese, oswa ou kòmanse 

resevwa apèl telefonik kreditè enkoni k ap 

mande ou peman pou bagay ou konnen ou pa 

t janm achte.

Yon moun ki itilize nimewo Sekirite 

Sosyal ou ilegalman epi ki pran idantite ou ka 

lakòz anpil pwoblèm.

Nimewo ou konfidansyèl

Nimewo Sekirite Sosyal ou ak dosye nou 

yo konfidansyèl. Nou pa bay okenn moun 

nimewo ou, sof lè lalwa otorize sa. Ou ta 

dwe pran prekosyon konsènan ki jan ou ap 

pataje nimewo ou avèk yon moun ki mande

li (menm lè ou resevwa yon benefis oswa 

yon sèvis).

Vòl Idantite Ak Nimewo 

Sekirite Sosyal Ou

2
Pa fè li fasil pou yon moun vòlè 

nimewo ou

Vòlè idantite yo jwenn enfòmasyon 

pèsonèl ou lè yo:

• Vòlè bous, valiz ak kourye ou (etadkont 

bank ak kat kredi, òf kredi pre-apwouve, 

kat pou fè apèl telefonik ak enfòmasyon 

sou taks);

• Vòlè enfòmasyon pèsonèl ke ou bay nan 

yon wèbsayt ki pa an sekirite sou Entènèt, 

nan biznis ou oswa dosye pèsonèl ou nan 

travay ou avèk lakay ou;

• Fouye nan fatra pou yo jwenn enfòmasyon 

pèsonèl ou;

• Pran pòz yo se moun ki bezwen 

enfòmasyon sou ou legalman, tankou 

travay oswa pwopriyetè kay, oswa 

• Achte enfòmasyon pèsonèl nan sous 

“andedan”. Pa egzanp, yon vòlè idantite ka 

peye yon anplwaye magazen pou li jwenn 

enfòmasyon pèsonel ou ki parèt sou yon 

aplikasyon ou te ranpli, swa pou manje, 

swa pou lòt sèvis kredi.

3
Pran prekosyon ou avèk kat ak 

nimewo Sekirite Sosyal ou pou yo 

pa vòlè idantite ou

Montre kat ou nan travay ou lè ou kòmanse 

yon djòb pou dosye ou yo ka kòrèk. Apre sa, 

mete li yon kote ki an sekirite. PA MACHE

avèk kat ou sou ou.

Ki jan mwen ka rapòte yon moun 

ki itilize nimewo Sekirite Sosyal 

Ou ta dwe pote plent nan Federal Trade 

Commission (Komisyon Federal Komès) nan:

• Entènèt— 

www.consumer.gov/idtheft

• Telefòn— 

1-877-IDTHEFT (1-877-438-4338) 

• TTY—

1-866-653-4261

Si ou panse gen yon moun ki itilize 

nimewo ou pou li travay, ou ta dwe kontakte 

Sekirite Sosyal. Yon fason pou chèche 

konnen si yon moun itilize nimewo ou pou li 

travay se tcheke sa Social Security Statement

(Etadkont Sekirite Sosyal) ou di. Etadkont

la endike tout salè ou ki enskri nan dosye 

Sekirite Sosyal ou. Si ou jwenn yon erè nan 

Etadkont ou, kontakte Sekirite Sosyal san 

pèdi tan.

4
www.socialsecurity.gov

(lòt bò a) 5

Kisa pou mwen fè si mwen panse 

yon moun itilize nimewo mwen epi 

li kreye pwoblèm kredi pou mwen?

Si yon moun te itilize nimewo Sekirite 

Sosyal ou pou li jwenn kredi, Sekirite Sosyal 

pa ka repare dosye kredi ou. Pou repare 

dosye kredi ou:

• Rele kreditè ki te apwouve kredi a 

(kontake yo avèk yon lèt tou).

• Fè yon rapò lapolis.

• Kontakte depatman fwod nan pi gwo biwo 

kredi yo. Mande yo:

— Pou ou gen yon avètisman sou dosye 

ou, ki egzije kreditè yo pou kontakte ou 

anvan yo apwouve plis kredi sou non ou 

ak nimewo ou;

— Konbyen tan y ap avèti ou sou aktivite 

ki fèt nan kont ou epi ki fason ou ka 

pwolonje valè tan ke y ap avèti ou la, si 

sa nesesè; epi

— Pou yo ajoute yon nòt sou rapò kredi ouli dwe gen non ou epi li dwe eksplike 

pwoblèm ou ap konfronte a, epi tou li 

dwe gen yon nimewo telefòn pou yo 

kapab rele ou si yo bezwen ou;

Mande yon kopi rapò kredi ou nan chak 

pi gwo biwo kredi yo epi tcheke pou wè si 

li gen nenpòt enfòmasyon ki etranj. Si yo 

ta refize ba ou kredi, ou ka gen dwa pou ou 

jwenn yon kopi rapò kredi ou pou gratis.
www.socialsecurity.gov

Men pi gwo biwo rapò kredi yo:

 Equifax

www.equifax.com

Rapòte fwod:

1-800-525-6285

Mande yon rapò kredi:

1-800-685-1111

P.O. Box 740241

Atlanta, GA 30374-0241

 Experian

www.experian.com

Rapòte fwod:

1-888-397-3742

Mande yon rapò kredi:

1-888-EXPERIAN

(1-888-397-3742)

P.O. Box 1017

Allen, TX 75013-0949

 TransUnion

www.tuc.com

Rapòte fwod:

1-800-680-7289

Mande yon rapò kredi:

1-800-916-8800

Fraud Victim Assistance Department 

(Depatman pou Asistans Viktim Fwod)

P.O. Box 6790

Fullerton, CA 92834

6
Jwenn yon nouvo nimewo

Sekirite Sosyal

Si ou fè tout sa ou kapab pou rezoud 

pwoblèm nan epi moun nan toujou kontinye 

ap itilize nimewo ou, nou ka asiyen ou yon 

nouvo nimewo. Nou pa garanti ou yon nouvo 

nimewo ap rezoud pwoblèm ou.

Ou pa ka jwenn yon nouvo nimewo 

Sekirite Sosyal si:

• Ou deklare fayit;

• Ou ap eseye evite lalwa oswa responsablite 

legal ou; oswa

• Kat Sekirite Sosyal ou pèdi oswa yo vòlè 

li, men pa gen prèv ki endike yon moun ap 

itilize nimewo ou.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou ka 

reponn kesyon espesifik yo, nan lè 7 dimaten 

jiska 7 diswa, lendi pou vandredi. Nou 

bay enfòmasyon tou nan yon sèvis telefòn 

otomatik ki fonksyone 24 èdtan pa jou.

Si ou bezwen yon entèprèt pou regle afè 

Sekirite Sosyal ou, nou ka fè ou jwenn youn 

gratis. Sèvis entèprèt yo disponib ni pou lè 

ou ap pale avèk nou nan telefòn, ni pou lè 

ou vini nan biwo Sekirite Sosyal. Rele nan 

nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy 

lan pou jouk lè yon reprezantan reponn. N ap 

7
kontakte yon entèprèt pou ede ou. Si afè ou a 

pa ka fin regle nèt nan telefòn, n ap pran yon 

randevou pou ou nan yon biwo lokal Sekirite 

Sosyal, epi n ap fè aranjman pou yon entèprèt 

ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.

Social Security Administration

SSA Publication No. 05-10064-HC

Identity Theft And Your Social Security

 Number (Haitian-Creole)

January 2006